Publication: Magyar Közlöny
Issue: MK-1998-46 (Year: 1998, Number: 46)
Era: 1990-2004
Section: állapotban) fogyasztásának kerülése. Az állategészségügyről szóló 41/1997. (V. 28.) FM rendelet 640., illetve 694.
Paragraph Index: 2030

c) Járványügyi laboratóriumi vizsgálat: Igénybe vehető. Kizárólag vírusizolálás teszi lehetővé a virológiai diagnózis felállítását. A specifikus kórokozó kitenyésztésére csak akkor van esély, ha előzetes megbeszélés alapján a betegség legkorábbi szakaszában vett 2 székletmintát küldenek az ÁNTSZ területileg illetékes, illetve az OEK Virológiai főosztályra. A megbetegedés korai szakában majd 2 hét múlva vett újabb alvadásgátló nélkül, sterilen vett vérmintát lehet küldeni a titeremelkedés meghatározásához. Halmozott megbetegedések esetén érdemes 1—2 kontakt személytől is székletmintát küldeni. Kötőhártya-gyulladás esetén, megbeszélés alapján, a szemváladékból, meningoencephalitis esetén liquorból, pericarditis esetén a pericardium punctatumából polimeráz láncreakcióval ki lehet mutatni a vírus-RNS jelenlétét.

Source: https://magyarkozlony.hu/hivatalos-lapok/4395f42d6b173244941d78099f6a1267bfd8cd27/dokumentumok/0711e5b1d898f1cde2dafa7e8f2518aa89ff249b/letoltes